కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
వెంకీ అంకుల్, నీరూ ఆంటీ.. ఆశ్రిత పెళ్లిపై ఉపాసన ఆసక్తికర ట్వీట్
శుక్రవారం రాత్రి నుంచి జైపూర్‌లో ఆశ్రిత, వినాయక్ వివాహ వేడుకలు ప్రారంభమయ్యాయి. ఆదివారం వీరిద్దరూ హిందూ సంప్రదాయం ప్రకారం వివాహ బంధంతో ఒక్కటి కానున్నారు.
Samayam Telugu | Updated:
Mar 24, 2019, 12:14PM IST
వెంకీ అంకుల్, నీరూ ఆంటీ.. ఆశ్రిత పెళ్లిపై ఉపాసన ఆసక్తికర ట్వీట్
ప్రస్తుతం చాలా మంది తెలుగు సినీ తారలు రాజస్థాన్‌లోని జైపూర్‌లో ఎంజాయ్ చేస్తున్నారు. జైపూర్‌లో జరుగుతోన్న ప్రముఖ హీరో దగ్గుబాటి వెంకటేష్ పెద్ద కుమార్తె ఆశ్రిత వివాహ వేడుకల్లో వీరంతా పాల్గొంటున్నారు. అక్కినేని నాగచైతన్య, సమంత దంపతులు.. రామ్ చరణ్ , ఉపాసన దంపతులతో పాటు మరికొంత మంది సినీ ప్రముఖులు ఈ పెళ్లి వేడుకలో సందడి చేస్తున్నారు. తాము పెళ్లి వేడుకల్లో పాల్గొన్న ఫొటోలను తాజాగా ఉపాసన కొణిదెల ట్వీట్ చేశారు. నూతన దంపతులు ఆశ్రిత, వినాయక్ రెడ్డితో కలిసి రామ్ చరణ్, ఉపాసన ఫొటో దిగారు. ఈ ఫొటోలో వెంకటేష్, ఆయన సతీమణి నీరజ కూడా ఉన్నారు.
‘వెంకీ అంకుల్, నీరూ ఆంటీ, ఆశ్రిత, వినాయక్‌కు అభినందనలు. మీకు అంతా మంచి జరగాలని కోరుకుంటున్నాను. రానా దగ్గుబాటి, మిస్టర్ సి జైపూర్‌లో ఇద్దరూ సూపర్ డేజా వూ’ అని ఫొటోలను షేర్ చేస్తూ తన ట్వీట్‌లో ఉపాసన పేర్కొన్నారు. ఇంతకీ డేజా వూ అంటే ‘వాళ్లని కూడా చూడొచ్చు’ అని అర్థమట. ఇదో ఫ్రెంచ్ పదం.
Congratulations Venky uncle Neeru aunty Aashritha & Vinayak. ❤️wishing u all the very best. @RanaDaggubati & Mr C… https://t.co/fwU4DD0tdH
&mdash; Upasana Konidela (@upasanakonidela) 1553402642000
కాగా, ఈ పెళ్లికి సినీ ప్రముఖులు, రెండు కుటుంబాల సన్నిహితులు మాత్రమే హాజరవుతున్నారు. హైదరాబాద్ రేస్ క్లబ్ చైర్మన్ సురేందర్ రెడ్డి మనవడు వినాయక్ రెడ్డితో గత కొంతకాలంగా ఆశ్రిత ప్రేమలో ఉన్నారు. ఈ విషయాన్ని కుటుంబ సభ్యులకు తెలియజేయడంతో పెద్దలు వివాహానికి అంగీకరించారు. ఫిబ్రవరి నెలలో అశ్రిత, వినాయక్ నిశ్చితార్థం జరిగింది. మణికొండలోని వరుడి ఇంట్లో ఈ నిశ్చితార్థాన్ని నిర్వహించారు. శుక్రవారం రాత్రి నుంచి జైపూర్‌లో వీరి వివాహ వేడుకలు ప్రారంభమయ్యాయి. ఆదివారం వీరిద్దరూ హిందూ సంప్రదాయం ప్రకారం వివాహ బంధంతో ఒక్కటి కానున్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.